
Intelligens  og  Visdom 

af  Apostel  John   A.   Widtsoe.- 


For  Hundrede  Aar  siden  kæmpede  Kirken,  som  da  be- 
fandt sig  i  Ohio  og  Missouri,  saa  at  sige  for  Livet.  Aaret 
1838  var  et  Skæbnens  Aar.  Forfølgelse  rasede  saa  heftigt, 
at  Kirkens  Medlemmer  næsten  mistede  Modet;  betroede 
Medlemmer  af  Kirken,  der  indtog  høje  og  ansvarsfulde 
Stillinger,  vendte  sig  mod  Kirken  og  forraadte  i  nogle  Til- 
fælde deres  Brødre.  Men  paa  samme  Tid  opstod  der  ædle 
og  gode  Mænd,  der  kunde  tage  de  ledige  Pladser;  to  blev 
da  kaldet  til  Apostelembedet,  blev  senere  kaldet  til  Kirkens 

Præsidentskab ;  enestaaen- 
de  Handlinger  af  Mod  og 
Uforfierdethed  blev  udført 
af  Præstedømmet  og  Aa- 
benbaringer  af  stor  Værdi 
blev  modtaget  af  Kirken. 
Det  var  et  Sorgens  Aar, 
men  samtidig  ogsaa  et  Glæ- 
dens. Maaske  var  den  Be- 
givenhed, der  skabte  den 
største  Sorg,  Tabet  af  Oli- 
ver Cowdery  og  David 
Whitmer  fra  Kirkens  Med- 
lemsprotokol  —  to  af  de 
tre  oprindelige  Vidner  til 
Mormons  Bog,  Mænd,  der 
var  højt  ansete  af  Kirken. 
Oliver  Cowdery  blev  ude- 
lukket og  stod  i  mange 
Aar  udenfor  Kirken,  da  han  ikke  vilde  indrømme  sin  Fejl- 
tagelse og  omvende  sig.  David  Whitmer  trak  sig  bort  fra 
Kirken  i  Stedet  for  at  rense  sig  for  de  Beskyldninger,  som 
Retten  havde  sigtet  ham  for.  Tabet  af  disse  gode  Mænd, 
som  var  blevet  saa  vidunderligt  velsignet  af  Himmelen,  var 
smerteligt  for  alle  Kirkens  Medlemmer. 

Selv  om  disse  Mænd  ikke  mere  var  Medlemmer  af  Kirken, 
fastholdt  de  dog  altid  Sandheden  af  deres  Vidnesbyrd,  som 
det  findes  nedskrevet  i  Mormons  Bog  og  deres  Tro  paa 
Guddommeligheden  af  de  Aabenbaringer,  der  blev  givet 
Profeten  Joseph  Smith.  Oliver  Cowdery  nedgik  dog  igen 
nogle  Aar  senere  i  Daabens  hellige  Vande  og  var  i  Lag  med 
at  overtale  David  Whitmer  til  at  komme  tilbage  til  Kirken, 
da   Døden   indhentede  ham.   Begge   bekræftede   med   deres 

sidste  Aandedrag  Sandheden  af  deres  Vidnesbyrd  med  Hen- 
syn til  Herrens  sidste  Dages  Værk.  Kundskaben  om  Sand- 
heden af  det  gengivne  Evangelium  forlod  dem  aldrig. 

Naturligt  rejser  dette  Spørgsmaal  sig:  Hvorledes  kunde 
disse  Mænd,  som  begge  havde  set  Englen  med  Pladerne, 
hvorfra  Mormons  Bog  blev  oversat,  og  den  ene  af  dem 
havde  desuden  haft  det  Privilegium  at  samtale  med  him- 
melske Væsener  som  Johannes  den  Døber,  Peter,  Jakob  og 
Johannes  —  hvorledes  kunde  saadanne  Mænd  opføre  sig 
saaledes,  at  de  satte  deres  Medlemsskab  paa  Spil  eller  være 
tilfredse  uden  for  Kirken?  De  havde  større  Kundskaber  end 
andre  Mennesker  om  Virkeligheden  og  Guddommeligheden 
af  de  Begivenheder,  som  førte  til  Organisationen  af  Jesu 
Kristi  Kirke  af  Sidste  Dages  Hellige. 

Svaret  paa  Spørgsmaalet  er  ligetil  og  forstaaet  af  aile. 
Disse  Brødre  brugte  ikke  deres  Kundskab  i  Overensstem- 
melse med  Kirkens  Orden  som  fremsat  i  Kirkens  Aabenba- 
ringer.  Det  vil  sige  de  kom  paa  forbudne  Veje,  de  adlød 
ikke  Herrens  Befalinger.  Deres  Livsførelse  svarede  ikke  til 
deres  Kundskab. 

Denne  historiske  Begivenhed  indenfor  Kirken  er  Bevis 
paa  den  Kendsgerning,  at  Kundskab  alene  ikke  sikrer  og 
ikke  kan  sikre  menneskelig  Lykke  eller  hjælpe  et  Menneske 
til  Frelse.  Hvis  yderligere  Bevis  paa  Utilstrækkeligheden 
af  Kundskab  er  nødvendig,  kan  vi  tage  de  mange  Menne- 
sker af  høj  intellektuel  Standard,  som  paa  Grund  af  deres 
kriminelle  Handlinger  findes  i  al  Verdens  Fængsler.  Kund- 
skab kan  blive  Vejen  til  ondt,  naar  den  ikke  bruges  i  Over- 
ensstemmelse med  Evangeliets  Plan. 

Sandt  at  sige,  vi  har  faaet  Befaling  til  at  søge  al  Kund- 
skab; Herren  har  ogsaa  sagt,  at  »det  er  umuligt  at  blive 
frelst  i  Uvidenhed«,  og  at  »hvis  et  Menneske  faar  større 
Kundskab  og  mere  Intelligens  i  dette  Liv  ved  sit  Arbejde 
og  sin  Lydighed  end  et  andet,  vil  det  være  saa  meget  læn- 
gere fremme  i  den  næste  Verden.«  Det  er  imidlertid  i  lige 
Grad  sandt,  at  Erhvervelsen  af  Kundskab  kun  er  et  første 
nødvendigt  Skridt  i  et  fremadskridende  Liv.  Kundskab  maa 
gøres  levende  ved  den  rette  Brug. 

Denne  Lærdom  gøres  klar  i  den  hellige  Skrift.  Blandt  de 
mange  store  Sandheder,  der  er  aabenbaret  til  Profeten 
Joseph  Smith,  sættes  ingen  højere  af  Kirken  end  »Guds 
Herlighed  er  Intelligens«.  Ordet  Intelligens,  som  det  bruges 
i  almindelig  Tale,  betyder  Villighed  til  at  lære,  Sjælens 
Fatteevne.  Dets  højere  evangeliske  Betydning  er  af  dybere 
Natur.  Det  intelligente  Menneske  er  det,  som  søger  Kund- 
skab og  bruger  den  i  Overensstemmelse  med  Herrens  Plan 
til  Menneskets  Bedste.  Dette  indbefattes  i  den  Aabenbaring, 

hvorfra  Citatet  er  taget,  for  den  fulde  Sætning  lyder  saa- 
ledes:  „Guds  Herlighed  er  Intelligens,  eller  med  andre  Ord, 
Lys  og  Sandhed.«  Naar  Menneskene  følger  Lyset,  vil  deres 
Kundskab  altid  blive  vel  anvendt. 

Intelligens  bliver  da  kun  et  andet  Navn  for  Visdom.  I 
Matematikkens  Sprog  kunde  vi  sige,  at  Kundskab  plus  den 
rette  Brug  af  Kundskab  er  lig  med  Intelligens  eller  Visdom. 
I  denne  Betydning  bliver  Intelligens  Maalet  for  et  Liv  i 
Fremgang.  Kundskab  er  et  af  de  Midler,  hvorved  saadan 
Intelligens  opnaas;  Brugen  af  Kundskab  er  lige  saa  nød- 
vendig, for  den  giver  Kundskaben  Liv  og  Betning.  Hele 
Sagen  er  meget  lig  Tro  og  Omvendelse  —  den  ene  er  ufuld- 
stændig uden  den  anden.  Naar  Troen  bliver  aktiv  gennem 
Omvendelsen,  hæver  Mennesket  sig  mod  sit  gudbestemte 
Formaal.  Troen  selv,  bygget  paa  menneskelig  Erfaring,  ret- 
tende sig  efter  Guds  Vilje,  er  kun  en  Type  paa  højere  In- 
telligens. Derfor  hænder  det  ofte.  at  et  Menneske  med  be- 
grænset  Kundskab,  men  som  alvorligt  og  bedende  adlyder 
Loven,  hæver  sig  til  en  højere  Intelligens  eller  Visdom  end 
et  Menneske  med  uhyre  evangelisk  Lærdom,  som  ikke  i 
det  daglige  Liv  lever  i  Overensstemmelse  med  Evangeliets 
Krav.  Lydighed  til  Loven  er  et  Tegn  paa  Intelligens. 

Visdommens  Evne  til  at  afhjælpe  Menneskers  og  Natio- 
ners Behov  er  blevet  anerkendt  gennem  Aarene.  Det  var 
Salomon,  den  unge  israelitiske  Konge,  som  valgte  Visdom 
og  Kundskab  blandt  alle  de  Gaver,  som  blev  ham  tilbudt 
af  Herren  og  som  til  Gengæld  blev  velsignet  ud  over  alle 
Gramser.  Det  var  Apostlen  Jakobs  Udtalelse  angaaende 
Mangel  paa  Visdom,  som  ledte  Drengen  Joseph  Smith  ind 
i  Lunden,  hvor  han  modtog  sit  første  store  Syn.  Verdens 
største  Behov  i  Dag  midt  i  den  menneskelavede  Forvirring 
og  Rædsel,  er  Visdom.  Menneskets  Kundskab  er  større  nu 
end  i  nogen  anden  Tidsperiode.  Han  har  underlagt  sig  Na- 
turkræfterne, saa  at  han  fuldstændig  kontrollerer  dem.  Men 
han  bruger  sin  nyfundne  Kraft  lige  saa  meget  til  at  øde- 
lægge som  til  at  skabe  og  gøre  ondt.  Det  er  ikke  Intelligens, 
det  er  Uklogskab.  Vilde  Verden  belave  sig  paa  at  søge  Vis- 
dom som  den  tilegner  sig  Kundskab,  vilde  Haabet  og  Læng- 
selen efter  Fred  rejse  sig. 

At  være  i  Besiddelse  af  Kundskab  og  ikke  bruge  den  paa 
rette  Maade  er  Synd.  Menneskets  manglende  Vilje  til  at 
udvise  Lydighed  mod  Guds  Love  er  ikke  blot  uintelligent 
og  uklogt,  det  er  syndigt.  Ved  en  vis  Lejlighed  sagde  Her- 
ren til  Kirken  gennem  den  Sidste  Dages  Profet:  »Der  er 
mange,  der  er  blevet  ordineret  blandt  eder,  hvem  jeg  har 
kaldet,  men  kun  faa  af  dem  er  udvalgte.  De,  som  ikke  er 
udvalgte,  har  begaaet  en  alvorlig  Synd  i  det,  at  de  vandrer 


298 

i  Mørke  ved  højlys  Dag.«  Oliver  Cowdery  og  David  Whit- 
mer  stod  paa  deres  Kundskabs  Højde  og  vandrede  dog  i 
Mørke.  Visdom  havde  forladt  dem.  Derfor  syndede  de.  Saa- 
ledes  kan  ethvert  Menneske  lukke  sine  Øjne  i  fuldt  Dags- 
lys og  vandre  i  Mørke  og  begaa  Synd  for  'Gud.  Jordens  Na- 
tioner, mættet  med  Kundskab,  vandrer  dog  i  en  evangelisk 
Husholdnings  fulde  Lys,  i  Mørke.  Derfor  er  Syndens  Sold 
deres.  Deres  Krige  og  Konflikter  er  syndige  for  Herren,  og 
Straf  vil  følge  disse  Handlinger,  indtil  de  aabner  Øjnene 
for  Lyset. 

Denne  guddommelige  Advarsel  er  blevet  givet:  »Hvis  I 
ikke  holder  mine  Bud,  vil  Faderens  Kærlighed  ikke  blive 
hos  eder,  derfor  skal  I  vandre  i  Mørke.«  Lydighed  til  Loven 
fører  til  Intelligens  og  Visdom  og  befrier  Mennesket  for 
Mørke  og  Syndens  Byrde. 

Sidste  Dages  Hellige,  som  har  modtaget  den  større  Kund- 
skab er  under  større  Fordømmelse,  hvis  de  i  Livet  ikke  er 
i  Overensstemmelse  med  den  aabenbarede  Lov.  Desuden  er 
Ansvaret  ikke  alene  for  os  selv,  men  for  den  hele  Menne- 
skehed. Intelligens  maa  gennemsyre  alt,  hvad  vi  gør,  hvor- 
ledes kunde  vi  ellers  opfylde  vort  Maal,  der  er  saa  klart 
udtalt  i  fordums  Tid:  »Jeg  vil  oprejse  dig  til  Velsignelse 
blandt  mange  Mennesker.« 

Livets  glædelige  Kamp  maa  være  —  dersom  vi  virkelig 
haaber  paa  Lykken  —  at  leve  et  Liv  i  Kundskab,  brugt  som 
Herren  ønsker  det  med  Intelligens  og  Visdom.  Hvert  klogt 
Menneske  vil  spørge  sig  selv  før  hver  Handling:  Er  den  i 
Overensstemmelse  med  Guds  Lov?  og  ved  Slutningen  af 
hver  Dag.  Har  jeg  levet  intelligent  og  med  Visdom  som 
min  Ledestjerne?  Saa  vil  vi  i  fuldt  Lys  se  Stien  og  Maalet 
og  undgaa  Mørkets  Fejltagelser  og  Rædsler. 


Hvor  meget  er  givet 

af  Præsident   Heber  J.   Grant.    

Medens  jeg  var  i  Europa  husker  jeg,  at  jeg  læste  en  Ar- 
tikel om  en  Mand,  som  annammede  Evangeliet  oppe  i  Nor- 
ge, Midnatssolens  Land.  Han  hørte  en  af  vore  Missionærer 
prædike  Evangeliets  første  Principper  og  bære  et  brænden- 
de Vidnesbyrd  om  Guddommeligheden  af  det  Arbejde,  hvori 
vi  er  beskæftigede,  og  at  Joseph  Smith  var  en  sand  Guds 
Profet.  Manden  annammede  Evangeliet  og  kom  til  Utah. 
Han  havde  aldrig  hørt  om  Tiendeloven,  førend  Biskoppen 
kom  til  ham  og  sagde. 

»Min  kære  Broder,  du  tjener  Penge,  og  betaler  ikke  din 

Tiende.  Du  skulde  betale  en  Tiendedel  af  din  Indkomst  til 
Kirken.« 

Han  sagde:  »En  Tiendedel?  Folk  kan  da  ikke  undvære 
en  Tiendedel  af  deres  Løn.  Det  var  der  da  slet  ingen,  der 
kunde.« 

Biskoppen  sagde:  »Tror  du,  at  Joseph  Smith' var  en  Guds 
Profet?« 

»Ja,  det  gør  jeg.« 

»Tror  du  paa  A åbenbaringerne  i  Pagtens  Bog?« 

»Ja!« 

»Ved  du  ikke,  at  der  findes  en  Aabenbaring  i  denne  Bog, 
som  lader  os  forstaa,  at  Tiende  er  en  Guds  Lov?« 

Og  han  omvendte  ham  til  det  Princip.  Nogen  Tid  efter 
kom  Biskoppen  igen  og  sagde: 

»Du  betaler  ikke  Fasteoffer.« 

Manden  sagde:  Fasteoffer?  Hvad  i  al  Verden,  Biskop! 
Er  Tiende  ikke  nok?« 

Biskoppen  sagde:  »Nej.  Det  koster  dig  ikke  noget  at  be- 
tale Fasteoffer.  Spørg  din  Doktor,  og  han  vil  fortælle  dig, 
at  det  vil  være  godt  for  dit  Helbred,  hvis  du  afstaar  fra  to 
eller  flere  Maaltider  engang  om  Maanden.  Alt  hvad  vi  be- 
der dig  om  er,  at  du  i  det  mindste  giver  os  Værdien  af  de 
to  Maaltider  og  ved  at  gøre  det  faa  aandelig  Styrke  og  fy- 
sisk Fordel.  Det  vil  ikke  koste  dig  noget  at  betale  Faste- 
offer.« 

Og  derfor  bestemte  Manden  sig  til  at  betale  Fasteoffer. 

Siden  hen  kom  Biskoppen  og  sagde:  »Vi  er  ved  at  bygge 
et  nyt  Mødehus.« 

Han  sagde:   »Naa,  Kirken  burde  bygge  Mødehusene.« 

»Næ,  den  betaler  kun  en  Fjerdedel  af  Omkostningerne. 
(Det  var  alt,  hvad  Kirken  betalte  dengang).  Søskende  maa 
betale  de  tre  Fjerdedele.« 

Han  »vred  og  vendte«  sig,  men  til  sidst  gav  han  et  Bi- 
drag, da  han  ønskede,  at  de  havde  et  godt  og  pænt  Møde- 
hus, i  hvilket  de  kunde  dyrke  Herren. 

Det  varede  ikke  ret  længe,  førend  Biskoppen  kom  og 
sagde:  »Nu  skal  vi  til  at  bygge  et  Stavsmødehus.« 

Og  Broderen  beklagede  sig  atter,  men  ydede  til  sidst  sit 
Bidrag. 

Til  sidst  fik  hans  Søn  sin  Embedseksamen,  og  Biskop- 
pen sagde:  »Ka^re  Broder,  nu  har  din  Søn  faaet  sin  Eks- 
amen, er  en  kundskabsrig,  intelligent  og  god  ung  Mand,  en 
god  Sidste  Dages  Hellig.  Nu  vil  jeg  sende  hans  Navn  ind  til 
Kirkens  Præsident  med  Anbefaling  om,  at  han  er  værdig 
til  at  gaa  paa  Mission,  og  det  vil  koste  dig  125 — 150  Kr. 
om  Maaneden  at  holde  ham  i  Missionsmarken.« 

Han  sagde:   »Nu  maa  det  være  nok,  Biskop.  Det  er  det, 

der  faar  Bægeret  til  at  flyde  over.  Jeg  vil  mene,  at  min 
Søn  nu  vil  være  i  Stand  til  at  tjene  300 — 400  Kroner  om 
Maaneden  og  paa  den  Maade  hjælpe  mig.  Jeg  har  givet 
ham  en  god  Uddannelse  og  venter  noget  til  Gengæld.  Jeg 
ønsker  at  sige  dig,  at  han  kan  gaa  paa  Mission,  og  jeg  er 
villig  til  at  give  Afkald  paa  de  Penge,  han  kunde  tjene, 
men  jeg  vil  ikke  betale  een  eneste  Krone  til  at  holde  ham 
i  Missionsmarken  for.  Kirken  kan  faa  ham  for  intet,  men 
den  maa  sende  ham  og  holde  ham  paa  Mission.« 

Biskoppen  sagde:  »Lad  os  skifte  Emne«. 

Saa  talte  de  en  Timestid  om  forskellige  Ting.  Biskoppen 
blev  ved  med  at  lede  Samtalen  ad  bestemte  Baner,  og  til 
sidst  fik  han  ham  til  at  fortælle  om  det  kolde,  nordlige 
Land,  hvorfra  han  var  kommet,  og  hvor  vanskeligt  det 
havde  været  for  ham  at  skabe  sig  en  Livsstilling,  og  han 
fortalte  Biskoppen,  hvor  taknemmelig  han  var  for,  at  Jesu 
Kristi  Evangelium  havde  fundet  ham,  og  at  han  nu  havde 
et  smukt  Hjem  her,  og  hvor  lykkelig  han  var,  og  hvilken 
økonomisk  Velsignelse,  Evangeliet  havde  været  for  ham. 

Biskoppen  sagde:  »Forresten,  kære  Ven,  hvem  elsker  du 
højere  end  nogen  anden  i  hele  Verden  med  Undtagelse  af 
din  egen  Familie  og  dit  eget  Kød  og  Blod?« 

»Naa,  ja,  Biskop,  jeg  elsker  mere  end  nogen  anden  den 
Mand,  som  kom  op  til  Midnatssolens  Land  og  bragte  mig 
Jesu  Kristi  Evangelium.« 

»Ja,  undskyld  mig,«  sagde  Biskoppen,  »vilde  du  ikke 
være  glad  for,  om  nogen  vilde  komme  til  at  elske  din  Dreng 
paa  samme  Maade?« 

Han  sagde:  »Biskop,  du  har  vundet.  Drengen  kan  gaa.« 

Jeg  fryder  mig  over  den  Kendsgerning,  at  Jesu  Kristi 
Evangelium  rører  Menneskets  Hjerte  og  faar  dem  til  at 
yde  Ofre.  Hvad  er  Evangeliet?  Det  er  Livets  og  Frelsnin- 
gens  Plan.  Det  er  det,  der  er  af  større  Værdi  end  Livet 
selv.  Intet  Under,  at  vi  er  villige  til  at  opofre  os  for  Evan- 
geliet, naar  vi  forstaar,  hvad  det  betyder,  hvis  vi  lever  der- 
efter. Og  der  er  en  Ting  ved  at  bidrage  af  vore  Penge  til 
Mødehuse,  Templer  og  andre  Ting  -  -  vi  vokser  aandeligt 
og  styrker  vort  Vidnesbyrd  om  Evangeliet,  og  jeg  tror  ikke, 
at  vi  nogensinde  er  fattigere  økonomisk.  Jeg  tror  fuldt  og 
fast  paa,  at  Herren  aabner  Himmelens  Sluser,  naar  vi  gør 
vor  Pligt  og  udgyder  Velsignelser  af  aandelig  Natur  over 
os,  hvad  der  er  af  langt  større  Va^rdi  end  timelige  Ting. 
Men  jeg  tror  ogsaa,  at  han  giver  os  timelige  Velsignelser. 
Jeg  ved  med  Sikkerhed,  at  vi  vokser  finansielt,  aandeligt 
og  paa  enhver  Maade  som  Sidste  Diiges  Hellige  ved  at  gøre 
vor  Pligt. 

Kristi  andet  Komme 

af  Ældste   Nephi  Jensen.   

En  meget  lærd  og  moderne  indstillet  Prædikant  skriver 
i  sin  lige  udkomne  Bog:  »Jeg  tror,  at  Gud  vil  sejre  paa  Jor- 
den, men  jeg  tror  ikke  paa  Kristi  fysiske  Genkomst.«  Den- 
ne veltalende  Præst  er  ikke  alene  om  den  Opfattelse,  at 
Herren  ikke  personlig  vil  komme  tilbage  til  Verden.  En 
Del  Kristne  forkaster  Lærdommen  om  Messias'  andet 
Komme. 

Det  er  yderst  mærkeligt,  at  denne  Tvivl  er  opstaaet,  da 
Profetierne  angaaende  Frelserens  personlige  Genkomst  er 
saa  talrige  og  bestemte,  at  de,  der  nægter  at  se  hen  til  hans 
Komme,  er  blevet  tvunget  til  at  henregne  deres  Tvivl  til 
Aandeliggørelse  af  den  sande  Mening  af  disse  Forudsigel- 
ser. Baade  det  gamle  og  det  nye  Testamentes  Profeter  for- 
udsaa  Frelserens  herlige  Genkomst  til  Verden.  Den  Profeti, 
der  muligvis  er  den  ældste  af  dem  alle,  henviser  til  denne 
Begivenhed,  idet  Judas,  en  af  Forfatterne  til  det  nye  Testa- 
mente, skriver,  at  »Enok,  den  syvende  fra  Adam,  har  spaa- 
et,  da  han  sagde:  Se,  Herren  kommer  med  sine  mange  Tu- 
sinde Hellige  for  at  holde  Dom  over  alle  og  straffe  alle 
ugudelige  iblandt  dem  for  alle  deres  Ugudeligheds  Gernin- 
ger, som  de  have  bedrevet,  og  for  alle  de  formastelige  Ord, 
som  de  have  talt  imod  ham,  de  ugudelige  Syndere.«  (Ju- 
das 14—15). 

Frelserens  egen  Forudsigelse  om  sin  Genkomst  er  meget 
bestemt  og  sikker:  »Og  da  skal  Menneskesønnens  Tegn 
vise  sig  paa  Himmelen;  og  da  skulle  alle  Jordens  Stammer 
jamre  sig,  og  de  skulle  se  Menneskesønnen  komme  paa 
Himmelens  Skyer. med  Kraft  og  megen  Herlighed.«  (Matt. 
24:  30).  Mesterens  Mening  med  disse  Ord  er  ikke  dunkle. 
De  henviser  uden  Tvivl  til  Guds  Søns  andet  herlige  Kom- 
me. Men  hvordan  vil  han  komme?  »Han  er  allerede  kom- 
met,« siger  de,  der  ikke  ser  hen  til  hans  personlige  Kom- 
me. »Han  kom  paa  Pinsefestens  Dag.  Paa  den  Dag  kom 
hans  Aand  ind  i  Hjertet  paa  Folket,  der  var  omvendt;  og 
siden  den  Dag  er  hans  Aand  kommet  ind  i  Hjerterne  paa 
alle,  der  tror  paa  ham.«  Men  denne  Forklaring  paa  hans 
andet  Komme  harmonerer  ikke  med  de  simple  Lærdomme 
i  det  nye  Testamente.  Herrens  Apostle  saa  hen  til  Messias' 
Komme  efter  Pinsefestens  Dag.  Paulus  skriver  i  sit  Brev 
til  Hebræerne,  at  han  skal  »anden  Gang,  uden  Synd,  vise 
sig  for  dem,  som  forvente  ham  til  Frelse.«  (Heb.  9:  28). 
Det  er  meget  tydeligt  her,  at  Apostlen  taler  om  hans  an- 
det Komme  som  noget,  der  skal  ske  i  Fremtiden.  Ydermere 


302 

sigr  han,  at  Menneskesønnen  skal  vise  sig  for  Folk.  Af  dette 
er  det  tydeligt,  at  Paulus  ikke  opfattede  Guds  Søns  andet 
Komme  til  kun  at  være  Kristi  Aands  Komme  til  de  Troen- 
des Hjerter. 

Kristi  andet  Komme  vil  blive  virkelig,  synlig  og  person- 
lig. Da  han  opfor  til  Himmelen,  sagde  de  to  Mænd  i  hvidt, 
der  stod  ved  Disciplene:  »I  galilæiske  Mænd,  hvorfor  staa 
I  og  se  op  imod  Himmelen?  Denne  Jesus,  som  er  optagen 
fra  eder  til  Himmelen,  skal  komme  igen  paa  samme  Man- 
de, som  I  have  set  ham  fare  til  Himmelen.«  (Ap.  Gern. 
1:  11).  Den  Jesus,  som  Disciplene  saa  opfare  til  Himme- 
len, var  en  følbar  Personlighed.  Mesterens  egne  Ord  angaa- 
ende  Maaden,  hvorpaa  han  skal  komme,  er  tydelige:  »Der- 
for, om  de  sige  til  eder:  Se,  han  er  i  Ørkenen,  da  gaar  ikke 
derud;  se,  han  er  i  Kamrene,  da  tror  det  ikke!  Thi  lige- 
som Lynet  udgaar  fra  Østen  og  lyser  indtil  Vesten,  saale- 
des  skal  Menneskesønnens  Tilkommeise  være.«  (Matt.  24: 
26—27). 

Hvorledes  Kristi  andet  Komme  skal  være,  er  ikke  forud- 
sagt tydeligere  end  Hensigten  med  hans  andet  Komme.  Da 
vor  Frelser  kom  til  Verden  første  Gang,  kom  han  som  en 
mild,  uanstødelig  Lærer,  Præst  og  Frelser.  Ved  hans  andet 
Komme  vil  han  komme  med  stor  Magt,  Herlighed  og  Maje- 
stæt for  at  dømme  Verden.  Han  vil  komme  for  at  belønne 
de  Retfærdige:  »Thi  Menneskesønnen  skal  komme  i  sin 
Faders  Herlighed  med  sine  Engle,  og  da  skal  han  betale  en- 
hver efter  hans  Gerninger.«  (Matt.  16:  27).  Han  vil  ogsaa 
dømme  de  Ugudelige.  Paulus  forudsaa  denne  store  Dom- 
medag: »Og  eder,  som  trænges,  hvile  med  os  ved  den  Her- 
res Jesu  Aabenbarelse  fra  Himmelen  med  sin  Krafts  Eng- 
le, med  Lueild,  naar  han  tager  Hævn  over  dem,  som  ikke 
kende  Gud,  og  over  dem,  som  ikke  lyde  vor  Herre  Jesu 
Evangelium.«  (II.  Thes.  1:  7 — 2).  Hans  herlige  Komme  bli- 
ver ikke  et  midlertidigt  Besøg.  Han  vil  komme  for  at  tage 
Bolig  paa  Jorden.  I  Johannes  Aabenbaring,  der  omtaler  de 
Retfærdige,  som  skal  findes  paa  Jorden,  naar  Kristus  kom- 
mer, siges  der:  »Og  de  bleve  levende  og  bleve  Konger  med 
Kristus  i  Tusinde  Aar.«   (Aab.  20:  4). 

Profeterne  har  baade  i  det  gamle  og  det  nye  Testamente 
tydeligt  forudsagt  mange  store  Begivenheder,  der  skulde 
finde  Sted  før  Messias'  andet  Komme.  Malakias  fortæller 
os,  at  Gud  vil  »sende  Elias,  Profeten,  førend  Herrens  Dag 
kommer,  den  store  og  den  forfærdelige.  Og  han  skal  vende 
Fædrenes  Hjerter  til  Børnene,  og  Børnenes  Hjerter  til  de- 
deres  Fædre,  at  jeg  ikke  skal  komme  og  slaa  Landet  med 
Band«  (Mal.  4:  5 — 6).  Johannes  Aabenbareren  forudsiger, 
at  en  Engel  skulde  »flyve  oppe  under  Himmelen,  som  hav- 

de  et  evigt  Evangelium  at  forkynde  for  dem,  der  bo  paa 
Jorden,  og  for  alle  Folkeslag  og  Stammer  og  Tungemaal  og 
Folk,  og  han  sagde  med  høj  Røst:  Frygter  Gud  og  giver 
ham  Ære,  thi  hans  Doms  Time  er  kommet/og  tilbeder  ham, 
som  har  gjort  Himmelen  og  Jorden  og  Havet  og  Vandenes 
Kilder.«   (Aab.  14:  6—7). 

Baade  Malakias'  Forudsigelse  og  Johannes'  Profeti  er 
gaaet  bogstaveligt  i  Opfyldelse  i  vore  Dage.  Elias,  Profeten, 
kom  til  Joseph  Smith  i  Aaret  1836  og  overgav  ham  Beseg- 
lingsordinancernes  Nøgler.  Englen,  som  Johannes  saa  »fly- 
vende midt  oppe  under  Himmelen«,  kom  i  1827  og  gav  Jo- 
seph Smith  Guldpladerne,  der  indeholdt  Amerikas  Forhi- 
storie og  ligeledes  Evangeliet,  som  det  blev  forkyndt  paa 
det  amerikanske  Fastland  af  Messias.  Dette  gengivne  Ri- 
gets Evangelium  bliver  nu,  som  Frelseren  forudsagde,  præ- 
diket af  Kirkens  Ældster  over  den  ganske  Verden  »til  et 
Vidnesbyrd  for  alle  Folk.«  (Matt.  24:  14).  Denne  udstrakte 
Forkyndelse  af  Evangeliet  i  vore  Dage  er  et  af  de  vigtige 
Tegn  paa  det  nær  forestaaende  andet  Komme  af  vor  Herre. 

Kristi  første  Komme  til  Verden  blev  forkyndt  ved  en 
Forløber.  I  Opfyldelse  af  gamle  Profetier  kaldte  Johannes 
den  Døber  den  Gang  Folket  til  Omvendelse  som  en  Forbe- 
redelse til  Herrens  Komme.  I  vore  Dage  er  Ældster  blevet 
guddommeligt  beskikket  til  at  prædike  Omvendelsens 
Evangelium  saaledes,  at  et  Folk  kan  blive  beredt  til  at 
modtage  Frelseren,  naar  han  kommer  i  sin  Magt  for  at  re- 
gere paa  Jorden.  En  Del  af  Byrden,  der  paahviler  disse 
Kirkens  Ældster,  er  at  advare  Verden  om,  at  Messias  snart 
vil  komme  for  at  regere  Verden  i  Retfærdighed. 

Ved  sit  herlige  og  triumferende  Komme  til  Verden  vil 
Herren  vise  sig  paa  Himmelen  med  en  Engleskare,  og  det 
fortælles  os,  at  »de  Hellige,  der  ere  paa  Jorden,  skulle  blive 
levendegjorte  og  henrykkes  for  at  møde  ham.  Og  de,  der 
have  sovet  i  deres  Grave,  skulle  komme  frem  og  optages 
for  at  møde  ham  midt  i  Himmelens  Pille;  thi  deres  Grave 
skulle  oplades.«    (Pag.   Bog  88:   96—97). 

Dette  sjældne  Privilegium,  at  blive  henrykket  for  at  mø- 
de Herren,  naar  han  kommer,  er  en  af  de  store  Velsignel- 
ser, der  vil  blive  de  Hellige  til  Del,  som  lever,  naar  Frel- 
seren kommer;  thi  paa  den  Dag  skal  store  Ødelæggelser 
overgaa  de  Ugudelige,  der  forbliver  paa  Jorden.  Lignelsen 
om  Jomfruerne  beskriver  klart  Forholdet  mellem  de  Ret- 
færdige og  de  Ugudelige  paa  den  Tid,  Herren  skal  komme. 
Fem  af  Jomfruerne  var  vise.  De  andre  fem  var  uforstan- 
dige, Midnatsraabet  lød:  »Se,  Brudgommen  kommer.  Gaar 
at  møde  ham.«  De  vise  Jomfruer  var  beredte  til  at  møde 
Brudgommen,  medens  de  uforstandige  ikke  var.  Saaledes 

vil  det  være  ved  Herrens  Komme.  De  trofaste  Hellige  vil 
være  beredte  paa  at  møde  ham,  og  de  vil  glæde  sig  ved 
hans  Komme.  De  Ugudelige  vil  frygte  og  skælve,  fordi  de 
er  uværdige  til  at  møde  Herren. 


Stjernen  udskriver  en  ffulekonkurrence. 

Vort  gamle  hæderkronede  Blad  u/l  aabne  sine  Spalter 
for  en  Konkurrence,  som  skal  fastslaa,  hi/em  af  ,,Stjernen"s 
Læsere  skriver  den  bedste  Fortælling  og  det  kønneste 
Digt,  der  begge  skal  hente  Emnerne  fra  Julen. 

Redaktionen  paatager  sig  Bedømmelsen  af  de  indkomne 
Manuskripter,  og  Konkurrencen  staar  som  sagt  aaben  for 
alle  Læserne  —  unge  og  gamle.  Vi  har  her  i  Den  danske 
Mission  stolte  Traditioner  at  se  tilbage  paa  med  Hensyn 
til  litterære  Frembringelser  og  for  øjeblikket  saa  mange 
talentfulde  Medlemmer,  at  en  Konkurrence  som  denne 
burde  kunne  faa  stor  Tilslutning.  Ja,  maaske  vil  et  ukendt 
Talent  her  faa  sit  litterære  Gennembrud. 

Den  bedste  Fortælling  og  det  bedste  Digt  uil  blive  præ- 
mieret, men  hvad  de  enkelte  Præmier  vil  gaa  ud  paa, 
skal  vi  ikke  røbe  endnu. 

Fremgangsmaaden  ved  Indsendelsen  af  Manuskripter  vil 
være  den  sædvanlige,  som  knytter  sig  til  en  saadan  Kon- 
kurrence De  enkelte  Manuskripter  skal  forsynes  med  et 
Mærke  og  ledsages  af  en  lukket  Konvolut,  indeholdende 
Forfatterens  Navn  og  Adresse,  og  som  til  Udskrift  skal  have 
samme  Mærke,  som  Manuskriptet  er  sendt  ind  under. 

Manuskripterne  skal  være  indsendt  til  „Stjernen"s  Kontor 
senest  den  1.  November,  og  de  præmierede  Indlæg  vil  blive 
offentliggjort  J  „Stjernen's  Julenummer  den  15.  Decbr. 

Vi  haaber,  at  Læserne  vil  vise  Konkurrencen  stor  Inte- 
resse og  a/lerede  nu  begynde  at  skrive.  Vi  siger  da:  Vel 
mødt  i  den  første  Konkurrence  i  sin  flrt,  som  er  udskrevet 
i  Den  danske  Mission. 

Red. 


305 

Den  danske  Missions  Historie. 


(Fortsat) 
Afdøde  Hans  F.  Petersen  af  Ephraim,  Utah,  den  Mand, 
som  Ældste  Dykes  boede  sammen  med  i  Værelserne,   der 
stødte  op  til  Mødesalen,  giver  følgende  detaillerede  Beskri- 
velse af  disse  Overfald  i  sin  private  Dagbog: 

»Søndag  den  22.  Juni  (1851)  holdt  vi  Raadsmøder  hele  Dagen, 
og  mange  af  Søskende  var  til  Stede.  Ved  Sekstiden  om  Aftenen 
gik  de  fleste  af  Medlemmerne  ud  til  Fjorden  til  et  nærmere 
fastsat  Sted  for  at  døbe  tre  Personer,  som  ønskede  at  slutte  sig 
til  Kirken.  En  Mængde  Mennesker  fulgte  os  til  det  Sted,  der 
var  bestemt  til  Daaben,  eft  er  at  vi  var  kommet  til  Stedet,  blev 
Folk  ved  med  at  strømme  til,  indtil  der  var  Hundreder  af  Men- 
nesker, som  snart  gav  Luft  for  deres  sande  Hensigter  ved  ikke 
blot  at  overfalde  de  tilstedeværende  Medlemmer  med  Ukvems- 
ord, men  ogsaa  udsatte  dem  for  korporlig  Overlast.  Broder  Chri- 
stian J.  Larsen  og  Hans  Peter  Jensen  forsøgte  at  tale  til  dem  og 
bære  Vidnesbyrd  om  (hids  Ord  og  Frelsningsplanen;  men  me- 
dens de  gjorde  det,  raabtc  Mængden  op  med  Mellemrum,  gjorde 
Nar  og  lavede  et  infernalsk  Spektakel  --  kun  nu  og  da  afbrudt 
af  deres  Lytten  til  Talerne.  Omsider  opgav  vi  at  udføre  Daabs- 
handlingen  og  forlod  Stedet  og  forsøgte  at  bane  os  Vej  gennem 
den  store  Menneskemængde.  Nogle  af  os  blev  med  Vold  skubbet 
langs  med  Vejen  og  tildelt  Slag  og  Spark  og  blev  ført  hen  til 
Provsteboligen,  hvor  vi  blev  anmodet  om  at  forsvare  vor  Sag 
og  bevise,  hvad  Talerne  havde  sagt  med  Hensyn  til  Folkekirken, 
at  den  ikke  var  Kristi  Kirke.  Der  kom  ikke  noget  ud  af  denne 
Samtale  med  Præsterne,  selv  om  Korrektheden  af  vor  Udtalelse 
blev  tydeligt  bevist  ved  Folkekirkens  Medlemmers  Forfølgelse 
at   os. 

En  Times  Tid  senere  samledes  en  uhyre  Mængde  i  Slotsgade 
uden  for  vor  Mødesal;  nogle  var  kun  Tilskuere,  andre  en  Pøbel- 
skare, som  var  indstillet  paa  yderligere  Voldshandlinger,  og  det 
varede  ikke  længe,  inden  de  begyndte.  Efter  at  have  brugt  en 
Overflødighed  af  Skældsord  og  Eder  og  fyldt  Salen  og  de  til- 
stødende Værelser,  angreb  nogle  af  de  mest  desperate  en  Del 
af  Brødrene,  som  var  til  Stede  og  slog  og  mishandlede  dem 
uden  Barmhjertighed.  Saaledes  trampede  de  paa  Broder  Jens 
Thomsens  Nakke,  og  jeg  selv  blev  meget  slaaet;  jeg  blev  i  Sand- 
hed groft  mishandlet  over  hele  Kroppen.  Medens  jeg  var  i  de- 
res Hænder,  kom  min  Svigermoder  løbende  for  at  hjælpe  fulgt 
af  min  Hustru,  som  stadig  var  svag  efter  en  Sygdomsperiode. 
Da  Voldsmændene  ikke  tog  sig  noget  af  Kvindernes  Bønfaldelse, 
slog  min  Hustru  med  et  velrettet  Slag  en  af  Hovedmændene  lige 
i  Ansigtet.  Dette  syntes  at  bringe  dem  til  Fatning  igen,  for  den 
Mand,  der  fik  Slaget,  slap  sit  Greb  i  mig,  hvad  der  satte  mig  i 
Stand  til  at  rive  mig  løs  fra  de  andre  og  løbe  ind  i  mit  Sove- 
værelse sammen  med  min  Hustru  og  flere  Søskende.  Det  lykke- 
des ogsaa  Broder  Thomsen  at  rive  sig  løs  og  skyndsomst  løb 
han  ind  til  os.  Vi  laaste  nu  Døren  og  satte  Skuldrene  imod, 
indtil  det  endelig  lykkedes  Voldsmændene  at  sprænge  den.  Min 
Hustru  holdt  paa,  at  jeg  skulde  redde  mig  selv  ved  at  springe 
ud  ad  Vinduet;  men  det  syntes  underligt,  at  jeg  forsvandt  og 
overlod   min   Hustru   og  vort   lille   Barn   til    deres    Skæbne.   Til 

sidst  blev  jeg  dog  enig  med  mig  selv  om,  at  det  under  de  fore- 
liggende Omstændigheder  vilde  være  bedst  for  mig  at  komme 
bort,  da  det  var  indlysende,  at  dersom  jeg  blev,  kunde  jeg  hver- 
ken forsvare  min  Familie  eller  mig  selv.  Derfor  sprang  jeg  ud 
gennem  Vinduet,  idet  jeg  overgav  mine  kære  i  Guds  Varetægt 
og  flygtede  ind  i  en  Have,  der  laa  bagved  det  Hus,  vi  boede  i. 
Der  skjulte  jeg  mig  under  Stikkelsbærbuskene,  og  medens  jeg 
laa  der,  kunde  eg  tydeligt  høre,  hvad  der  gik  for  sig  i  Huset. 
Min  Hustru  blev  i  Værelset  i  nogen  Tid,  uden  at  Pøbelen  havde 
gjort  hende  noget;  men  omsider,  da  et  Par  Sten  var  blevet  ka- 
stet gennem  Vinduet,  flygtede  hun  til  en  Herr  Frandsens  Hjem, 
som  var  Politibetjent. 

Fra  mit  Skjulested  kunde  jeg  høre,  hvorledes  Ødelæggelsen 
gik  for  sig,  da  Skaren  rev  Vinduer  ned,  ødelagde  Døre,  Borde, 
Bænke  og  Køkkentøj  o.s.v.  De  fortsatte  til  over  Kl.  11  om  Afte- 
nen, da  en  ifrygtelig  Storm  ledsaget  af  Torden  og  Lyn  gjorde 
Ende  paa  deres  Hærværk.  Omtrent  paa  samme  Tid  blev  Sol- 
daterne kaldt  ud,  men  de  viste  sig  ikke,  førend  Ødelæggelses- 
værket  var  tilendebragt,  og  en  Militærvagt  blev  placeret  rundt 
omkring  den  ødelagte  Bygning,  til  Dagen  gryede.  Da  alt  var 
blevet  roligt,  klatrede  jeg  over  Plankeværket  mellem  12  og  1  om 
Natten,  og  til  min  store  Glæde  og  Tilfredshed  fandt  jeg  min 
Hustru  og  Barn   i  god  Behold  hos  Herr  Frandsen.« 

Medens  Forfølgelserne  stod  paa,  omringede  Mængden 
Ældste  Hans  Peter  Jensens  Hus  i  Nørre  Sundby  mange 
paafølgende  Aftener,  slog  Vinduer  og  Døre  ind,  rev  Tagsten 
af  Taget  og  paa  mange  andre  Omraader  ødelagde  Bygnin- 
gen. Den  sidste  Aften  gik  Ældste  Jensen  ud  mellem  Ska- 
ren, som  talte  400 — 500  Mennesker  og  talte  til  dem.  De 
lyttede  allesammen  med  nogenlunde  Opmærksomhed  un- 
der Talen,  men  saa  snart  han  var  færdig,  udbrød  et  infer- 
nalsk Spektakel,  og  de  besluttede  at  ville  kaste  ham  i  en 
Sandgrav,  der  var  beliggende  paa  hans  Grund;  men  ved  en 
Vens  Hjælp  undgik  han  imidlertid  denne  Skæbne  og  naa- 
ede  velbeholdent  ind  i  Huset.  Men  Pøbelens  fjendtlige  Stil- 
ling antog  til  sidst  en  saa  truende  Karakter,  at  det  blev 
nødvendigt. for  Broder  Jensen  at  forlade  sit  Hjem  for  at 
frelse  sit  Liv,  som  gentagne  Gange  blev  alvorligt  truet.  I  Nat- 
tens Mulm  og  Mørke  vandrede  han  til  Fods  (han  løb  dog 
en  Del  af  Vejen)  godt  fire  Mil  paa  fem  Timer  til  den  lille 
By  Hals,  hvor  han  igen  fandt  sig  omringet  af  en  stor  Skare, 
som  havde  genkendt  ham.  Ved  at  bruge  lidt  Strategi  og  ved 
den  Almægtiges  Forsyn  lykkedes  det  ham  imidlertid  at 
slippe  ombord  paa  Damperen,  der  passerede  Hals  paa  Vejen 
fra  Aalborg  til  København.  Skaren  raabte  truende  op  inde 
fra  Kysten,  idet  de  anmodede  Besætningen  om  at  kaste 
ham  overbord.  Ombord  paa  Skibet  fandt  han  sin  trofaste 
Ven,  Ældste  George  P.  Dykes,  som  var  kommet  til  Aalborg 
paa  Besøg,  men  som  var  blevet  tvunget  til  at  tage  sin  Til- 
flugt til  Damperen  og  rejse  fra  Aalborg  uden  at  se  Sø- 
skende. 

Medens  Ældste  Erastus  Snow  var  i  England  skrev  han 
dn  10.  Juli  1851  til  Præsident  Brigham  Young  i  Salt  Lake 
City,  hvori  han  gav  en  interessant  Rapport  om  Evangeliets 
Indførelse  i  de  skandinaviske  Lande.  Angaaende  Opposi- 
tionen i  København  skrev  han: 

»Vor  Sal  og  de  omliggende  Gader  fyldtes  af  en  stor  Skare 
Lærlinge,  Sømænd,  Haand værker e  etc.,  anført  af  de  theologiske 
Studenter,  som  paa  alle  mulige  Maader  vilde  forstyrre  vore  Mø- 
der, og  til  sidst  blev  vi  nødt  til  at  aflyse  vore  offentlige  Møder; 
Politiet  afslog  at  gribe  ind.  Nogle  private  Huse,  hvor  vi  havde 
smaa  Møder,  blev  dernæst  Genstand  for  deres  Hævnfølelse. 
Omtrent  paa  samme  Tid  angreb  onde  Aander  ogsaa  nogle  af 
Medlemmerne  og  manifesterede  deres  Magt  paa  mange  besynder- 
lige Maader,  og  det  tog  nogen  Tid  til  fuldstændigt  at  faa  Bugt 
med  dem;  alt  dette  var  imidlertid  en  Lære  for  de  unge  Søsken- 
de. De  forsøgte  ogsaa  at  vise  deres  Magt  paa  John  E.  Forsgren  og 
mig  i  vort  Værelse  om  Natten,  noget  lignende  det,  som  hændte 
Ældsterne  Orson  Hyde  og  Heber  C.  Kimball  i  Preston.  Min  Øjne 
blev  aabnet  for  at  se  dem,  og  gennem  ydmyg  Bøn  fik  vi  Kraft 
til  at  modstaa  dem  og  til  at  true  dem  bort  fra  vor  Nærhed  og 
fra  Værelset.  Det  synles  i  Virkeligbeden,  som  om  Jordens  og 
Helvedes  Kræfter  var  forenede  for  at  knuse  Herrens  Værk  i 
dette  Land,  men  gennem  Faste  og  Bøn  fik  vi  Styrke,  og  Sky- 
erne begyndte  at  spredes. 

Vi  sendte  en  Deputation  til  Kongen  med  en  skriftlig  Rede- 
gorelse,  en  Mormons  Bog  og  min  Traktat.  Jeg  hørte  kort  efter 
om  Mormons  Bog  i  Enkedronningens  Besiddelse.  Hun  blev 
som  Rygtet  fortalte  -  saa  ophidset  over  Bogen,  at  Uro  og  Be- 
vægelse gik  igennem  hendes  Palads,  og  hun  var  ude  af  Stand 
til  at  forlade  sine  Gemakker  i  mange  Dage.  Vi  blev  senere  in- 
formeret om  gennem  Kultusministeren,  at  Begeringen  var  vil- 
lig til  at  give  Tilladelse  til  Afholdelsen  af  vore  almindelige  Mø- 
der. Efter  dette  blev  Politiet  i  Aalborg  af  Kultusministeren  be- 
ordret til  at  tilbagegive  Kirkens  Medlemmer  deres  Privilegier, 
og  vi  begyndte  ogsaa  at  faa  Fred  og  Bo  ved  vore  Møder  i  Kø- 
benhavn. 

Efter  Ældste  Snows  Afrejse  til  England  besøgte  Ældste 
Peter  O.  Hansen  Søskende  i  den  sydlige  Del  af  Jylland  og 
gav  tiltrængte  Raad  og  Instruktioner  og  ydede  de  lokale 
Brødre  saadan  Hjælp,  som  han  fandt  nødvendigt.  Efter 
dette  besøgte  han  Aalborg,  hvor  han  trøstede  Søskende, 
som  nylig  havde  været  udsat  for  Forfølgelse.  Under  dette 
Besøg  blev  Hans  F.  Petersen  ordineret  til  Ældste  og  beskik- 
ket til  Præsident  for  Aalborg  Gren.  Andre  af  de  lokale  Brø- 
dre blev  ordineret  til  Lærere.  Aalborg-Pøbelen,  der  havde 
fundet  ud  af,  at  noget  vigtigt  gik  for  sig  blandt  Kirkens 
Medlemmer,  samledes  en  Aften  og  lavede  Forstyrrelser.  En 
stor  Sten,  der  vejede  omtrent  tre  Pund,  blev  kastet  ind 
gennem  Vinduet  i  det  Hus,  hvor  Broder  Hans  F.  Petersen 
boede  og  ramte  Vuggen,  som  deres  lille  Barn  sov  i,  men 
heldigvis  skete  der  intet.  Efter  at  have  ordnet  forskellige 
Forhold  i  Aalborg  og  Omegn,  vendte  Broder  Hansen  tilbage 
til  København. 

Fra  Missionsmarken. 


^Bryllup  i  fKøbenhavn. 

Den  19.  August  1938  blev  Søster  Ida  Louise  Rasmussen,  som 
i  mange  Aar  har  været  et  velkendt  og  trofast  Medlem  af  Kø- 
benhavns Gren,  viet  til  Carl  Hjalmar  Johnsson.  Vi  ønsker  Par- 
ret hjertelig  til  Lykke  og  nedbeder  Guds  rigeste  Velsignelser 
over  dem. 

KØBENHAVN:  Den  29.  Maj  1938  blev  Camilla  Dahlgreen  ind- 
lemmet i  Kirken  ved  Daab,  som  forrettedes  af  Ældste  Olaf  Run- 
chel.  Vi  byder  vor  nye  Søster  hjertelig  Velkommen. 


Hvad  Autoriteter  siger  om  Spiritus 
og  Tobak 

-  samlet  af  Ældste   Marvin   J.   Ashton. — 


OBERST  CHARLES  A.  LINDBERG,  den  berømte  amerikanske 
Flyver,  som  var  den  første,  der  alene  fløj  over  Atlanterhavet,  er 
total  Afholdsmand.  Han  havde  et  Par  Stykker  Smørrebrød  og 
en  Flaske  Vand  med  i  Maskinen,  men  ingen  Cigaretter  eller 
Alkohol. 

Den  12.  Maj  1932,  Aarsdagen  for  Lindbergs  sensationelle  Flyv- 
ning over  Atlanterhavet,  fløj  Miss  Eanhardt  alene  fra  Newfound- 
land til  Paris.  Efter  nervepirrende  Oplevelser  landede  hun  i 
Irland,  idet  hun  gennemførte  Turen  paa  13  Timer  og  15  Minut- 
ter. Da  hun  blev  tilbudt  en  Cocktail  af  sin  Vært,  afslog  hun  den 
hofligt,  og  ved  Banketterne  til  hendes  Ære  drak  hun  Kongen 
af  England  og  De  forenede  Staters  Præsidents  Skaal  i  Vand. 

ADMIRAL  BYRD,  der  var  den  første  Flyver,  som  fløj  jover 
Nordpolen  og  som  har  deltaget  i  Ekspeditioner  til  de  antarkti- 
ske Egne,  er  afholdende  og  erklærer,  at  Alkohol  ikke  er  en  væ- 
sentlig Betingelse  til  at  beskytte  Legemet  mod  lave  Temperatu- 
rer. Han  siger:  »Alkohol  giver  en  falsk  Følelse  af  Varme.« 

PROFESSOR  AUGUSTE  PICARD,  der  blev  berømt  for  sin  Op- 
stigning til  Stratosfæren,  der  var  den  første  af  sin  Art,  erklæ- 
rede, at  han  i  den  største  Højde,  hvor  Kulden  var  gennemtræn- 
gende, drak  varm  Mælk  og  spiste  Chokolade  og  Frugt. 

GENERAL  A.  J.  BOVVLEY,  U.  S.  A.'s  Luftflaade  sagde  i  en  Tale 
til  de  unge  Flyvere:  »Der  er  en  Ting,  som  I  unge  Mænd  maa 
huske.  Alkohol  og  Benzin  passer  ikke  sammen  —  i  Særdeleshed 
ikke  i  Flyvning.  Husk,  at  I  ikke  kan  gaa  ud  om  Aftenen  og 
drikke  Spiritus  og  sætte  jer  i  en  Flyvemaskine  om  Morgenen. 


